ନୂଆଦିଲ୍ଲୀ LocalWire-Odisha LocalWire\nଯତୀନ ଦାସଙ୍କୁ ଧର୍ମପଦ ପୁରସ୍କାର ପ୍ରଦାନ\nଭୁବନେଶ୍ୱର, ଅକ୍ଟୋବର ୨୩(ଲୋକାଲ ୱାୟାର): ବିଶିଷ୍ଟ ଚିତ୍ରଶିଳ୍ପୀ ପଦ୍ମଭୂଷଣ ଡ. ଯତୀନ ଦାସଙ୍କୁ ଦିଆଗଲା ଧର୍ମପଦ ପୁରସ୍କାର ।\nନୂଆଦିଲ୍ଲୀ ଯାଇ ଓଡ଼ିଶା ଲଳିତ କଳା ଏକାଡେମୀ ସଚିବ ଗଜେନ୍ଦ୍ର ପ୍ରସାଦ ସାହୁ ଶ୍ରୀ ଦାସଙ୍କୁ ଏହି ପୁରସ୍କାର ପ୍ରଦାନ କରିଥିଲେ ।\nଏହି ପରିପ୍ରେକ୍ଷୀରେ ଭାରତ ସରକାରଙ୍କ ଜାତୀୟ କଳା ସଂଗ୍ରହାଳୟର ମହାନିଦେ୍ର୍ଦଶକ ଅଦ୍ୱୈତ ପ୍ରସାଦ ଗଡ଼ନାୟକ ଏବଂ ବିଶିଷ୍ଟ ସ୍ଥାପତ୍ୟ ଶିଳ୍ପୀ ନିବେଦିତା ଗଡ଼ନାୟକ ମଧ୍ୟ ଯୋଗଦେଇଥିଲେ ।\nଚିତ୍ରଶିଳ୍ପୀ ପ୍ରଦୋଷ ସ୍ୱାଇଁ ଉକ୍ତ କାର୍ଯ୍ୟକ୍ରମ ପରିଚାଳନା କରିଥିଲେ । ଗତ ଅଗଷ୍ଟ ୧୦ରେ ଏକାଡେମୀ ପକ୍ଷରୁ ୨୦୦୯ରୁ ୨୦୧୫ ପର୍ଯ୍ୟନ୍ତ ୭ବର୍ଷ ପାଇଁ ୭ଜଣ ପ୍ରସିଦ୍ଧ ଶିଳ୍ପୀଙ୍କୁ ଧର୍ମପଦ ପୁରସ୍କାର ପ୍ରଦାନ କରାଯାଇଥିଲା ।\n୭ଜଣ ଶିଳ୍ପୀଙ୍କ ମଧ୍ୟରୁ ୩ଜଣଙ୍କୁ ମରଣୋତ୍ତର ଭାବେ ପୁରସ୍କୃତ କରାଯାଇଥିଲା । ୨୦୧୩ ମସିହା ପାଇଁ ଶ୍ରୀ ଦାସଙ୍କୁ ଏହି ପୁରସ୍କାର ପ୍ରଦାନ କରାଯାଇଛି ।\nFiled Under: Odia Tagged With: ଓଡିଶା, ନୂଆଦିଲ୍ଲୀ\nପୂର୍ବତନ ଆଇଏଏସ୍ ଡ. ବି. ଭେଙ୍କଟରମଣଙ୍କ ପରଲୋକ\nଭୁବନେଶ୍ୱର, ଅକ୍ଟୋବର ୨୩(ଲୋକାଲ ୱାୟାର): ଓଡ଼ିଶା କ୍ୟାଡରର ପୂର୍ବତନ ଆଇଏଏସ୍ ଅଧିକାରୀ ଡ. ବି. ଭେଙ୍କଟରମଣଙ୍କ ଦିଲ୍ଲୀସ୍ଥିତ ଆପୋଲୋ ହସ୍ପିଟାଲରେ ଚିକିତ୍ସାଧୀନ ଅବସ୍ଥାରେ ପରଲୋକ ହୋଇଯାଇଛି ।\nମୃତ୍ୟୁ ବେଳକୁ ତାଙ୍କୁ ୯୫ ବର୍ଷ ବୟସ ହୋଇଥିଲା । ୧୯୫୦ ବ୍ୟାଚର ଏହି ପୂର୍ବତନ ପ୍ରଶାସକ ଓଡ଼ିଶାର ବୌଦ୍ଧ, କେନ୍ଦୁଝର ଜିଲ୍ଲାରେ ଜିଲ୍ଲାପାଳ ଭାବେ କାର୍ଯ୍ୟ କରିବା ସହ ଓଡ଼ିଶାର ପର୍ଯ୍ୟଟନ ଓ ସଂସ୍କୃତି ଏବଂ ଗୃହ ବିଭାଗର ସଚିବ ଭାବେ କାର୍ଯ୍ୟ କରିଥିଲେ ।\nସେ ମଧ୍ୟ ୧୯୮୦ ମସିହା ଫେବ୍ରୁଆରୀ ମାସରେ ଏକ ମାସ ପାଇଁ ଓଡ଼ିଶାର ମୁଖ୍ୟ ଶାସନ ସଚିବ ଭାବେ ଦାୟିତ୍ୱ ନିର୍ବାହ କରିଥିଲେ ।\nକେନ୍ଦ୍ର ପର୍ଯ୍ୟଟନ ମନ୍ତ୍ରଣାଳୟ ଏବଂ ବେସାମରିକ ବିମାନ ଚଳାଚଳ ମନ୍ତ୍ରଣାଳୟର ସଚିବ ଭାବେ ଡ. ଭେଙ୍କଟରମଣ କାର୍ଯ୍ୟ କରିଥିଲେ ।\nଓଡ଼ିଶାରେ ତାଙ୍କର କାର୍ଯ୍ୟକାଳ ସମୟରେ ଭୁବନେଶ୍ୱରସ୍ଥିତ ମ୍ୟୁଜିୟମରେ ତାଳପତ୍ର ପୋଥିର ସଂରକ୍ଷଣ, ଲକ୍ଷ୍ମଣେଶ୍ୱର, ଶତ୍ରୁଘ୍ନେଶ୍ୱର ଏବଂ ଭରତେଶ୍ୱର ଭଳି ପୁରାତନ ମନ୍ଦିରଗୁଡ଼ିକର ପୁନରୁଦ୍ଧାର ପାଇଁ ସେ ପଦକ୍ଷେପ ନେଇଥିଲେ ।\nଫୁଲବାଣୀ ସହରକୁ ପାନୀୟ ଜଳ ଯୋଗାଣ ଓ କେନ୍ଦୁଝର କଲେଜ ସ୍ଥାପନ ପାଇଁ ମଧ୍ୟ ତାଙ୍କର ଗୁରୁତ୍ୱପୂର୍ଣ୍ଣ ଅବଦାନ ରହିଥିଲା ।\nଏତଦବ୍ୟତୀତ ଚୋଳ କଳା ଓ ଇତିହାସର ଜଣେ ବିଦ୍ୱାନ ଏବଂ ଗବେଷକ ଭାବରେ ସେ ଚୌଳ ମନ୍ଦିର, କଳା, ସଂସ୍କୃତି, ଐତିହ୍ୟ ଉପରେ ଅନେକ ପୁସ୍ତକ ରଚନା କରିଛନ୍ତି ।\nଓଡ଼ିଶାର କଳା, ସଂସ୍କୃତି, ଐତିହ୍ୟ ପ୍ରତି ତାଙ୍କର ଗଭୀର ଅନୁରାଗ ଥିଲା । ସ୍ୱାଧୀନତା ପରବର୍ତ୍ତୀ ଓଡ଼ିଶାର ବିକାଶ ପାଇଁ ସେ ତାଙ୍କ ପ୍ରଶାସନିକ ଦାୟିତ୍ୱ ମଧ୍ୟରେ ବହୁ ଉନ୍ନୟନମୂଳକ କାର୍ଯ୍ୟର ଶୁଭାରମ୍ଭ କରିଥିଲେ ଏବଂ ଜଣେ ଦରଦୀ ପ୍ରଶାସକ ଭାବେ ସୁନାମ ଅର୍ଜନ କରିଥିଲେ ।\nFiled Under: Odia Tagged With: ଓଡିଶା, କନ୍ଧମାଳ, ନୂଆଦିଲ୍ଲୀ\nଆଦିବାସୀ ଜନଜୀବନ ଉପରେ ବିକାଶର ପ୍ରଭାବ ଶୀର୍ଷକ ଜାତୀୟ ୱେବିନାର\nନୂଆଦିଲ୍ଲୀ, ସେପ୍ଟେମ୍ବର ୧୪(ଲୋକାଲ ୱାୟାର): ଓଡ଼ିଶାର ସମୁଦାୟ ଜନସଂଖ୍ୟାର ୨୨.୫ ପ୍ରତିଶତ ଆଦିବାସୀ ।\nଦେଶରେ ଥିବା ୬୨ଟି ଆଦିବାସୀ ସମ୍ପ୍ରଦାୟ ମଧ୍ୟରୁ ଅଧିକାଂଶ ଓଡ଼ିଶାରେ ବସବାସ କରନ୍ତି । ସେହି ସଂପ୍ରଦାୟଗୁଡ଼ିକର ନିଜସ୍ୱ ଭାଷା ଓ ଲିପି ରହିଛି ।\n୧୩ଟି ଆଦିବାସୀ ସଂପ୍ରଦାୟ ନିର୍ଦ୍ଦିଷ୍ଟ ଭାବେ ସମ୍ବେଦନଶୀଳ ଆଦିବାସୀ ଗୋଷ୍ଠୀ (ପିଭିଟିଜି) ଭାବେ ଶ୍ରେଣୀଭୁକ୍ତ ହୋଇଛନ୍ତି ।\nଆଦିବାସୀ ସଂସ୍କୃତି ଓ ଜୀବନଶୈଳୀ ଉପରେ ବିକାଶର ପ୍ରଭାବ, ଆଧୁନିକତା ସହ ସେମାନେ ତାଳ ଦେଇ ଚାଲି ପାରୁଛନ୍ତି କି ନାହିଁ, ଶିଳ୍ପାୟନ ଆଦିବାସୀଙ୍କ ପାଇଁ ବରଦାନ ନା ଅଭିଶାପ, ବନବାସୀମାନଙ୍କର ଅଧିକାର ଆଦି ସମ୍ପର୍କରେ ଓଡ଼ିଶା ଫୋରମ, ନୂଆଦିଲ୍ଲୀ ପକ୍ଷରୁ ଆସନ୍ତା କାଲି (୧୫ ତାରିଖ) ସନ୍ଧ୍ୟା ୬ଟା ୩୦ ମିନିଟରେ 'ଡିଲେମା ଅଫ୍ ଡେଭେଲପମେଣ୍ଟ- ଟ୍ରାଇବାଲ କଲଚର ଆଟ୍ କ୍ରସରୋଡ୍' ଶୀର୍ଷକ ଏକ ଜାତୀୟ ୱେବିନାର ଆୟୋଜିତ ହେବ ।\nଏହି ୱେବିନାରରେ ଅଭିଜ୍ଞ ଶିକ୍ଷାବିତ, ପରିବେଶବିତ, ଯୁବ ଗବେଷକ, ସମାଜିକ କର୍ମକର୍ତ୍ତା ଓ ପୂର୍ବତନ ପ୍ରଶାସକମାନେ ସାମିଲ ହେବେ ।\nୱେବିନାରରେ ପ୍ୟାନେଲିଷ୍ଟ ଭାବେ ମୁମ୍ବାଇର ଟାଟା ଇନଷ୍ଟିଚ୍ୟୁଟ ଅଫ୍ ସୋସିଆଲ ସାଇନ୍ସେସର ପ୍ରଫେସର ଡକ୍ଟର ବିପିନ ଜୋଜୋ, ଓଡ଼ିଶା କେନ୍ଦ୍ରୀୟ ବିଶ୍ୱବିଦ୍ୟାଳୟର ଆନ୍ଥ୍ରୋପୋଲୋଜିଷ୍ଟ ଲୋଚନ ଶର୍ମା, ଗ୍ରୀନ୍ ନୋବେଲ ବିଜେତା ପ୍ରଫୁଲ୍ଲ ସାମନ୍ତରା, କୋରାପୁଟ ଆଦିବାସୀ ସଂଗ୍ରହାଳୟ ନିର୍ଦ୍ଦେଶକ ଗଦାଧର ପରିଡ଼ା ଏବଂ ରାୟଗଡ଼ାସ୍ଥିତ ଅଗ୍ରଗାମୀର ଅଚ୍ୟୁତ ଦାସ ଯୋଗ ଦେବାର କାର୍ଯ୍ୟକ୍ରମ ରହିଛି ।\nପ୍ରଧାନମନ୍ତ୍ରୀଙ୍କ ଘୋଷଣାଃ ଆଜିଠୁ ୨୧ ଦିନ ଲକ୍ ଡାଉନ, ଘରେ ରହିବାକୁ ନିବେଦନ, ରାଜ୍ୟରେ ସ୍ବାଗତ\nନୂଆଦିଲ୍ଲୀ, ମାର୍ଚ୍ଚ ୨୪(ଲୋକାଲ ୱାୟାର): ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ମଙ୍ଗଳବାର ରାତି ଦେଶବାସୀଙ୍କୁ ସମ୍ବୋଧିତ କରି ଆଜିଠୁ ଆସନ୍ତା ୨୧ ଦିନ ଦେଶବ୍ୟାପୀ ଲକ୍ ଡାଉନ ହେଲା ବୋଲି କହିବା ସହ ଏଥିରେ ସହଯୋଗ କରି ୨୧ ଦିନ ପର୍ଯ୍ୟନ୍ତ ସମସ୍ତେ ଘରୁ ନ ବାହାରିବାକୁ ହାତ ଯୋଡ଼ି ଅନୁରୋଧ କରିଛନ୍ତି ।\nଏହାକୁ ରାଜ୍ୟରେ ବିଭିନ୍ନ ମହଲରେ ସ୍ବାଗତ କରାଯାଇଛି ।\nକରୋନା ସଂକ୍ରମଣ ରୋକିବା ପାଇଁ ଏହା ଠିକ୍ ପଦକ୍ଷେପ ବୋଲି ବିଭିନ୍ନ ଲୋକ କହିଛନ୍ତି।\nପ୍ରଧାନମନ୍ତ୍ରୀ ମୋଦି କହିଛନ୍ତି, ଗତ ୨୨ ତାରିଖର ଜନତା କର୍ଫୁ ଠାରୁ ଟିକେ ଅଧିକ କଠୋର ନିଷ୍ପତ୍ତି ନେଇ ଆମକୁ ଘର ଦ୍ୱାର ମୁହଁରେ ଲକ୍ଷ୍ମଣରେଖା ଟାଣି ରହିବାକୁ ପଡ଼ିବ ।\nକରୋନାର ଅର୍ଥ କୋଇ ରୋଡ୍ ପର ନା ନିକଲେ ।\nଯଦି ଆମେ ବର୍ତ୍ତମାନ ଏହାର ମୁକାବିଲା ନ କରିବା ତେବେ ୨୧ ବର୍ଷ ପଛକୁ ଚାଲିଯିବା ।\nଗୁଜବକୁ ବିଶ୍ୱାସ ନ କରି ସାମାଜିକ ଦୂରତ୍ୱ ଏକମାତ୍ର ବିକଳ୍ପ ବୋଲି ମାନି ଚଳିବାକୁ ପଡ଼ିବ ।\nଆମ ମାନଙ୍କର ଟିକିଏ ଭୁଲ କେବଳ ପରିବାର ନୁହେଁ ଦେଶବାସୀଙ୍କୁ ଅସୁବିଧାରେ ପକାଇ ଦେବ ବୋଲି ସେ କହିଛନ୍ତି ।\nମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ସମସ୍ତେ ଏକାଠି ହୋଇ ଦେଶ ଏହି ସମସ୍ୟା ସମୟରେ ପ୍ରଧାନ ମନ୍ତ୍ରୀଙ୍କ ଅପିଲକୁ ସମର୍ଥନ ଜଣାଇବା ପାଇଁ କହିଛନ୍ତି।\nଦିଲ୍ଲୀର ଦଙ୍ଗାଗ୍ରସ୍ତ ଅଞ୍ଚଳରେ ଓଡ଼ିଶା ସରକାରଙ୍କ ସହାୟତା ବଣ୍ଟନ\nନୂଆଦିଲ୍ଲୀ, ମାର୍ଚ୍ଚ ୨(ଲୋକାଲ ୱାୟାର): ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ନିର୍ଦ୍ଦେଶରେ ଉତ୍ତର-ପୂର୍ବ ଦିଲ୍ଲୀର ଦଙ୍ଗାଗ୍ରସ୍ତ ଅଞ୍ଚଳରେ ପ୍ରଭାବିତ ହୋଇଥିବା ଓଡ଼ିଆ ପରିବାରଙ୍କୁ 'ମୋ ପରିବାର' ଯୋଜନାରେ ସହାୟତା ବଣ୍ଟନ କରାଯାଇଥିବା ବିଜେଡିର ଜଣେ ବରିଷ୍ଠ ନେତା ସୋମବାର ସୂଚନା ଦେଇଛନ୍ତି ।\nଉତ୍ତର-ପୂର୍ବ ଦିଲ୍ଲୀର ଭଜନାପୁରା-ଖଜୁରୀଖାସ ଅଞ୍ଚଳରେ ବାସ କରୁଥିବା ବହୁ ଓଡ଼ିଆ ପରିବାର ଦଙ୍ଗାରେ କ୍ଷତିଗ୍ରସ୍ତ ହୋଇଛନ୍ତି ।\nସେମାନଙ୍କ ଘର ପୋଡ଼ିଯିବା ସହ ଜୀବିକା ମଧ୍ୟ ହରାଇଛନ୍ତି ।\nମୁଖ୍ୟମନ୍ତ୍ରୀଙ୍କ ନିର୍ଦ୍ଦେଶରେ ରାଜନଗର ବିଜେଡି ବିଧାୟକ ଧ୍ରୁବ ସାହୁ ଦଙ୍ଗାଗ୍ରସ୍ତ ଅଞ୍ଚଳ ଗସ୍ତ କରି କ୍ଷତିଗ୍ରସ୍ତ ପ୍ରବାସୀ ଓଡ଼ିଆଙ୍କୁ ୧୫ ଦିନର ରେସନ, ବେଡସିଟ୍, ବିସ୍କୁଟ ଓ ଖାଦ୍ୟ ସାମଗ୍ରୀ ପ୍ରଦାନ କରିଛନ୍ତି ।\nଖଣି କମ୍ପାନୀ ଦ୍ୱାରା ଆଦିବାସୀ ନିର୍ଯାତିତ, ଜନଜାତି କମିଶନଙ୍କ ରିପୋର୍ଟ ତଲବ\nନୂଆଦିଲ୍ଲୀ, ଫେବ୍ରୁଆରୀ ୬(ଲୋକାଲ ୱାୟାର): କେନ୍ଦୁଝର ଜିଲ୍ଲାରେ ଏକ ଖଣି କମ୍ପାନି ଦ୍ୱାରା ଆଦିବାସୀମାନେ ନିର୍ଯାତିତ ହେବା ଅଭିଯୋଗ ଉପରେ ଜନଜାତି କମିଶନ (ଏନସିଏସଟି) ଜିଲ୍ଲାପାଳ ଓ ଏସପିଙ୍କ ଠାରୁ ରିପୋର୍ଟ ତଲବ କରିଛନ୍ତି ।\nଜାତୀୟ ମହିଳା କମିଶନର ପୂର୍ବତନ ସଦସ୍ୟା ସୁକେଶୀ ଓରାମଙ୍କ ପକ୍ଷରୁ ଆଗତ ଏକ ପିଟିସନକୁ ଗ୍ରହଣ କରି ଏନସିଏସଟିର ଅତିରିକ୍ତ ନିର୍ଦ୍ଦେଶକ ଭି. ଅଶୋକ ବର୍ଦ୍ଧନ ଆସନ୍ତା ଏକ ମାସ ମଧ୍ୟରେ ରିପୋର୍ଟ ଦାଖଲ କରିବାକୁ ଜିଲ୍ଲାପାଳ ଓ ଏସପିଙ୍କୁ ନିର୍ଦ୍ଦେଶ ଦେଇଛନ୍ତି ।\nକମିଶନଙ୍କ ନିକଟରେ ହୋଇଥିବା ଅଭିଯୋଗରୁ ପ୍ରକାଶ, ଯୋଡ଼ା ବ୍ଲକ ଦେଓଝର ପଞ୍ଚାୟତର କଟାମାଟି ଲୁହାପଥର ଖଣି ନିକଟରେ ରହୁଥିବା ଆଦିବାସୀମାନେ ଖଣି କମ୍ପାନି ବିରୋଧରେ ସ୍ୱର ଉତ୍ତୋଳନ କରିବାକୁ ସେମାନଙ୍କୁ ଅଟକ ରଖି, ଗିରଫ କରି ନିର୍ଯାତନା ଦିଆଯାଉଛି ।\n୨୦୧୬ରେ କମ୍ପାନି କର୍ତ୍ତୃପକ୍ଷ ନିର୍ଦ୍ଦିଷ୍ଟ ସମୟସୀମାରେ ସ୍ଥାନୀୟ ଲୋକଙ୍କୁ ନିଯୁକ୍ତି ଦେବାକୁ ପ୍ରତିଶ୍ରୁତି ଦେଇଥିଲେ, ଯାହା ପାଳନ କରାଯାଇନାହିଁ ।\nକମ୍ପାନି କଥା ରକ୍ଷା କରି ନଥିବାରୁ ଗତ ଡିସେମ୍ବର ୨୩ ତାରିଖରୁ ସ୍ଥାନୀୟ ଲୋକେ କମ୍ପାନୀ କାର୍ଯ୍ୟାଳୟ ସମ୍ମୁଖରେ ବିକ୍ଷୋଭ କରୁଛନ୍ତି ।\nଦାବି ପୂରଣ ନହେଲେ ଫେବ୍ରୁଆରୀ ୪ ତାରିଖରୁ ଖଣିଜ ପରିବହନ ବନ୍ଦ କରାଯିବ ବୋଲି ସ୍ଥାନୀୟ ଲୋକେ ଗତ ୨୭ ତାରିଖରେ ଲିଖିତ ଭାବେ କମ୍ପାନି କର୍ତ୍ତୃପକ୍ଷଙ୍କୁ ଜଣାଇଥିଲେ ।\n୪ ତାରିଖରେ ଲୋକମାନେ ଖଣିଜ ପରିବହନ ବନ୍ଦ କରିବାକୁ ଯିବାରୁ ସେମାନଙ୍କୁ ପୁଲିସ ଗିରଫ କରିଥିବା ସୁକେଶୀ ଅଭିଯୋଗ କରିଛନ୍ତି ।\nଏଭଳି ସ୍ଥିତିରେ ସ୍ଥାନୀୟ ଆଦିବାସୀମାନଙ୍କୁ ନ୍ୟାୟ ପ୍ରଦାନ ଦିଗରେ ହସ୍ତକ୍ଷେପ କରିବାକୁ କମିଶନଙ୍କୁ ପିଟିସନରେ ନିବେଦନ କରାଯାଇଛି ।\nସେନାର ଦକ୍ଷିଣ କମାଣ୍ଡ୍ ର ମୁଖ୍ୟ ହେଲେ ଓଡ଼ିଆ ଅଧିକାରୀ\nନୂଆଦିଲ୍ଲୀ, ଜାନୁଆରୀ ୨୪(ଲୋକାଲ ୱାୟାର): ଭାରତୀୟ ପଦାତିକ ବାହିନୀର ଦୁଇଟି ଉଚ୍ଚ ପଦବିରେ ଦୁଇ ଜଣ ଓଡ଼ିଆ ଅଧିକାରୀ ଅବସ୍ଥାପିତ ହୋଇଥିବା ପ୍ରତିରକ୍ଷା ବିଭାଗ ସୂତ୍ରରୁ ସୂଚନା ମିଳିଛି ।\nଓଡ଼ିଆ ସେନାଧିକାରୀ ଲେଫ୍ଟନାଣ୍ଟ ଜେନେରାଲ ସି ପି ମହାନ୍ତିଙ୍କୁ ସେନାର ଦକ୍ଷିଣ କମାଣ୍ଡ୍ ର କମାଣ୍ଡର ଭାବେ ଅବସ୍ଥାପିତ କରାଯାଇଛି ।\nଏବେ ସେ ଉତ୍ତର ଭାରତରେ ଜେନେରାଲ ଅଫିସର କମାଣ୍ଡିଂ ଭାବେ କାର୍ଯ୍ୟରତ ।\nଲେଫ୍ଟନାଣ୍ଟ ଜେନେରାଲ ମହାନ୍ତି ପୂର୍ବରୁ ପାକିସ୍ତାନ ଓ ଚୀନ୍ ସଂଲଗ୍ନ ସୀମାରେ କାମ କରିବା ସହ ଆସାମରେ ଉଗ୍ରବାଦ ବିରୋଧୀ ଅଭିଯାନ ଏବଂ କଙ୍ଗୋରେ ଜାତିସଂଘ ଶାନ୍ତି ସେନାର ନେତୃତ୍ୱ ନେଇଥିଲେ ।
